**VEDTAK NR 1/2021 AV EU-CTCs FELLESKOMITE**

**av 1. juni 2021**

**om endring av Vedlegg I og III til Konvensjonen om en felles**

**transitteringsprosedyre**

**EU-CTCs FELLESKOMITE**

Under henvisning til Konvensjonen om en felles transittprosedyre av 20. mai 1987, og særlig Artikkel 15(3)(a),

 Som tar i betraktning:

1. I henhold til artikkel 15(3)(a) til Konvensjonen om en felles transitterings-prosedyre[[1]](#footnote-1) ("Konvensjonen") mellom det Europeiske Økonomiske Felleskap, Republikken Østerrike, Republikken Finland, Republikken Island, Kongeriket Norge, Kongeriket Sverige og det sveitsiske forbund, skal Felleskomiteen, nedsatt ved denne konvensjon, vedta endringer i vedleggene til konvensjonen.

(2) Artikkel 311 i Kommisjonens gjennomføringsforordning (EU) 2015/2447[[2]](#footnote-2) (‘gjennomføringsforordningen’), om anmodning om overføring av innkreving av tollskyld, er endret ved kommisjonens gjennomføringsforordning (EU) 2019/1394[[3]](#footnote-3). Derfor bør artikkel 50 i Vedlegg I til konvensjonen, som gjenspeiler artikkel 311 i gjennomføringsforordningen, endres i samsvar med dette.

(3) Bilag 72-04 til gjennomføringsforordningen, om prosedyren ved driftsstans for Unionens transitteringer, er endret ved kommisjonens gjennomførings-forordning (EU) 2020/893[[4]](#footnote-4) og har vært i bruk siden 30. juni 2020. Ved gjennomføringsforordning (EU) 2020/893 har gyldigheten til de papirbaserte universalgarantisertifikatene og garantifritakssertifikatene, fastsatt i dette bilaget, blitt utvidet for å gi større fleksibilitet i prosedyren ved driftsstans under transittering og redusere formalitetene og kostnadene påført av tollmyndighetene. Derfor bør artikkel 79 i vedlegg I til konvensjonen og punkt 19.3, kapittel III, bilag II til vedlegg I til konvensjonen, som speiler punkt 19.3, kapittel III, del I, Bilag 72-04 til gjennomføringsforordningen, endres i samsvar med dette. En slik endring bør gjelde med tilbakevirkende kraft fra 30. juni 2020 for å gi garantistene like betingelser under Unionens tollovgivning og konvensjonen.

(4) Skjemaene for garantierklæringer er tatt inn i bilagene C1, C2, C4, C5 og C6 til vedlegg III til konvensjonen. Disse skjemaene viser blant annet medlems-landene i EU og de andre avtalepartene. Ved vedtak nr. 2/2018 av EU-CTCs Felleskomite[[5]](#footnote-5), slettet EU-CTCs Felleskomite referansene til Storbritannia som et EU-land og la inn referansen til Storbritannia som et land som omfattes av fellestransittering fra datoen da Storbritannias tiltredelse til konvensjonen som egen avtalepart får virkning.

Som en konsekvens av anvendelsen av Protokollen Irland / Nord-Irland, som utgjør en integrert del av avtalen om tilbaketrekning av Det forente kongeriket Storbritannia og Nord-Irland fra EU og Det europeiske atomenergifellesskap[[6]](#footnote-6) ('Protokollen'), bør Nord-Irland ved EU-transitteringer være oppført på en måte som indikerer at enhver garanti som er gyldig i et EU-land, også må være gyldig i Nord-Irland.

(5) Som en konsekvens av bruken av Protokollen og i samsvar med artikkel 5(2) i Europaparlaments- og rådsforordning (EF) nr. 471/2009[[7]](#footnote-7), ble kode 'XI' innført ved Kommisjonens gjennomføringsforordning (EU) 2020/1470[[8]](#footnote-8) for å skille Storbritannia med hensyn til Nord-Irland. Bruken av landkodene definert i bilagene A2 og B1 til vedlegg III til konvensjonen bør endres i samsvar med dette.

(6) For å sikre riktig bruk av den nye koden 'XI', bør alle henvisninger i konvensjonen om bruk av landskoder referere til bilag A2 eller B1 til vedlegg III til konvensjonen.

(7) Vedtak nr. 2/2018 trådte i kraft 1. januar 2021 og vedtak nr. 1/2019 av EU-CTCs Felleskomite[[9]](#footnote-9) trådte i kraft 4. desember 2019. Vedtak nr. 1/2019 introduserte det nye offisielle navnet 'Republikken Nord-Makedonia' på garanti-erklæringene i bilagene C1, C2, C4, C5 og C6 til vedlegg III til konvensjonen, mens vedtak nr. 2/2018 ved en inkurie gjeninnførte det gamle offisielle navnet 'Den tidligere jugoslaviske republikk Makedonia' i bilagene C1, C2 og C4. Derfor bør det nye offisielle navnet ‘Republikken Nord-Makedonia’ gjeninnføres på skjemaene for garantierklæring i bilagene C1, C2 og C4.

(8) Konvensjonen bør derfor endres i samsvar med dette.

**HAR VEDTATT FØLGENDE:**

*Artikkel 1*

1. Vedlegg I til konvensjonen endres som angitt i bilag A til dette vedtak;

(2) Vedlegg III til konvensjonen endres som angitt i bilag B til dette vedtak.

*Artikkel 2*

Dette vedtak trer i kraft fra vedtaksdato.

Punkt 2 og 3 i bilag A skal anvendes fra 30. juni 2020.

Punkt 1 til 4 i bilag B skal anvendes fra den dag Storbritannia tiltrer konvensjonen som en egen avtalepart.

Beograd, 1. juni 2021.

*For Felleskomiteen*

 *Branko Radujko*

 *(formann)*

**Bilag A**

Vedlegg I til konvensjonen endres som følger:

(1) I artikkel 50 tilføyes følgende punkt:

‘3. Når tollmyndigheten i et land som er involvert i en fellestransittering innhenter bevis, før fristen nevnt i artikkel 114(2)(a) utløper, og stedet der hendelsene som førte til at det oppstod skyld, er på dets territorium, skal den myndighet umiddelbart, og i alle tilfeller innenfor tidsfristen, sende en behørig begrunnet anmodning til tollmyndigheten i avgangslandet om å overføre ansvaret for å starte innkreving til den anmodende tollmyndigheten.

4. Tollmyndigheten i avgangslandet skal bekrefte mottakelsen av anmodningen i samsvar med punkt 3 og skal underrette den anmodende tollmyndighet innen 28 dager fra datoen anmodningen ble sendt, om den godtar å oppfylle anmodningen, og å overføre ansvaret for å starte innkreving til den anmodende myndighet.';

2) Artikkel 79 endres som følger:

(a) punkt 2 skal erstattes av følgende:

‘2. Gyldighetsperioden for et universalgarantisertifikat eller et garantifritakssertifikat skal ikke overstige fem år. Denne perioden kan imidlertid utvides av garantitollstedet for én ytterligere en periode som ikke overskrider fem år.''

(b) følgende avsnitt tilføyes:

‘3. Hvis garantitollstedet i løpet av sertifikatets gyldighetsperiode blir informert om at sertifikatet, på grunn av mange endringer, ikke er tilstrekkelig lesbart og kan bli avvist av avgangstollstedet, skal garantitollstedet ugyldiggjøre sertifikatet og utsted et nytt, hvis det er aktuelt.

4. Sertifikater med en gyldighetsperiode på to år skal forbli gyldige. Gyldighetsperioden kan utvides av garantitollstedet for en ytterligere periode som ikke overstiger fem år.';

3) I bilag II, kapittel III, erstattes punkt 19.3 med følgende:

‘19.3. Gyldighetsperioden for et universalgarantisertifikat eller et garantifritakssertifikat skal ikke overstige fem år. Denne perioden kan imidlertid utvides av garantitollstedet for én ytterligere en periode som ikke overstiger fem år.

Hvis garantitollstedet i løpet av sertifikatets gyldighetsperiode blir informert om at sertifikatet, på grunn av mange endringer, ikke er tilstrekkelig lesbart og kan bli avvist av avgangstollstedet, skal garantitollstedet ugyldiggjøre sertifikatet og utsted et nytt, hvis det er aktuelt.

Sertifikater med en gyldighetsperiode på to år skal forbli gyldige. Gyldighetsperioden kan utvides av garantitollstedet for en ytterligere periode som ikke overstiger fem år.'

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vedlegg B**

Vedlegg III til konvensjonen endres som følger:

(1) i bilag A1, avsnitt II, kapittel II, punkt B om opplysningene om transitteringsdeklarasjonens data, kulepunkt 'GARANTIREFERANSE', er innhold i felt 2, teksten '(ISO alfa 2 landskode)' erstattet av følgende:

‘(landskode gitt i bilag A2)’;

2) i bilag A2, punkt 1, tilføyes følgende setning:

‘XI brukes for Nord-Irland. Koden XI er valgfri for avtalepartene for dataelementene Land (rubrikk 8 og ex rubrikk 8) og Bestemmelsesland (rubrikk 17a og ex rubrikk 17a). ’;

3) i bilag A4, punkt 1, Innhold i felt 2, skal teksten “(ISO alfa 2 landskode)” erstattes av følgende:

‘(Landskode gitt i Bilag A2)’;

4) i bilag B1, rubrikk 51, gjøres følgende endringer:

(a) teksten “GB Storbritannia” skal erstattes av følgende:

‘GB Storbritannia (unntatt Nord-Irland)’;

(b) følgende kode legges til i listen:

‘XI Nord-Irland’;

5) i bilag C1 endres punkt 1 som følger:

(a) ordene ‘Den tidligere jugoslaviske republikk Makedonia’ erstattes av ordene ‘Republikken Nord-Makedonia’,

(b) følgende sluttnote settes inn etter ordene ‘Det forente Kongerike Storbritannia og Nord-Irland’, før sluttnote 3:

‘I henhold til Protokollen om Irland / Nord-Irland til avtalen om tilbaketrekning av Det forente kongerike Storbritannia og Nord-Irland fra EU og Det europeiske atomenergifellesskap, skal Nord-Irland anses som en del av Den europeiske union i forbindelse med denne garantien. En garantist etablert i EUs tollområde skal derfor oppgi en c/o adresse eller utnevne en agent i Nord-Irland hvis garantien kan brukes der. Imidlertid, hvis en garanti, i sammenheng med fellestransittering, blir gyldig i EU og i Storbritannia, kan en c/o adresse eller en utnevnt agent i Storbritannia dekke alle deler av Storbritannia, inkludert Nord-Irland.';

6) i bilag C2 endres punkt 1 som følger:

(a) ordene ‘Den tidligere jugoslaviske republikk Makedonia’ erstattes av ordene ‘Republikken Nord-Makedonia’,

(b) følgende sluttnote settes inn etter ordene ‘Det forente Kongerike Storbritannia og Nord-Irland’:

I henhold til protokollen om Irland / Nord-Irland til avtalen om tilbaketrekning av Det forente kongeriket Storbritannia og Nord-Irland fra EU og Det europeiske atomenergifellesskap, skal Nord-Irland anses som en del av Den europeiske union i forbindelse med denne garantien. En garantist etablert i EUs tollområde skal derfor oppgi en c/o adresse eller utnevne en agent i Nord-Irland hvis garantien kan brukes der. Imidlertid, hvis en garanti, i sammenheng med fellestransittering, blir gyldig i EU og i Storbritannia, kan en c/o adresse eller en utnevnt agent i Storbritannia dekke alle deler av Storbritannia, inkludert Nord-Irland.';

7) i bilag C4 endres punkt 1 som følger:

(a) ordene ‘Den tidligere jugoslaviske republikk Makedonia’ erstattes av ordene ‘Republikken Nord-Makedonia’,

(b) følgende sluttnote blir satt inn etter ordene ‘Det forente Kongerike Storbritannia og Nord-Irland’, før sluttnote 3:

‘I henhold til protokollen om Irland / Nord-Irland til avtalen om tilbaketrekning av Det forente kongeriket Storbritannia og Nord-Irland fra EU og Det europeiske atomenergifellesskap, skal Nord-Irland anses som en del av Den europeiske union i forbindelse med denne garantien. En garantist etablert i EUs tollområde skal derfor oppgi en c/o adresse eller utnevne en agent i Nord-Irland hvis garantien kan brukes der. Imidlertid, hvis en garanti, i sammenheng med fellestransittering, blir gyldig i EU og i Storbritannia, kan en c/o adresse eller en utnevnt agent i Storbritannia dekke alle deler av Storbritannia, inkludert Nord-Irland.';

8) i bilag C5, rad 7, settes følgende fotnote inn etter ordet ‘Storbritannia’:

'(\*\*) I henhold til Protokollen om Irland / Nord-Irland til avtalen om tilbaketrekning av Det forente kongeriket Storbritannia og Nord-Irland fra EU og Det europeiske atomenergifellesskap, bør Nord-Irland betraktes som en del av Den europeiske union i forbindelse med denne garantien. ';

9) i bilag C6, rad 6, blir følgende fotnote lagt inn etter ordet ‘Storbritannia’:

'(\*\*) I henhold til Protokollen om Irland / Nord-Irland til avtalen om tilbaketrekning av Det forente kongeriket Storbritannia og Nord-Irland fra EU og Det europeiske atomenergifellesskap, bør Nord-Irland betraktes som en del av Den europeiske union i forbindelse med denne garantien.'

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. OJ EU L 226, 13.8.1987, s. 2. [↑](#footnote-ref-1)
2. Kommisjonens gjennomføringsforordning (EU) 2015/2447 av 24. november 2015 om detaljerte regler for gjennomføring av visse bestemmelser i Europaparlaments- og rådsforordning (EU) nr. 952/2013 om Unionens tollkodeks (EUT L 343, 29.12.2015, s. 558). [↑](#footnote-ref-2)
3. Kommisjonens gjennomføringsforordning (EU) 2019/1394 av 10. september 2019 om endring og rettelse av gjennomføringsforordning (EU) 2015/2447 med hensyn til visse regler om overvåking for overgang til fri omsetning og utpassering fra Unionens tollområde (EUT L 234, 11.9.2019, s. 1). [↑](#footnote-ref-3)
4. Kommisjonens gjennomføringsforordning (EU) 2020/893 av 29. juni 2020 om endring av gjennomføringsforordning (EU) 2015/2447 om detaljerte regler for gjennomføring av visse bestemmelser i Europaparlaments- og rådsforordning (EU) nr. 952/2013 om fastsettelse av Unionens tollkodeks (EU L 206, 30.6.2020, s.8) [↑](#footnote-ref-4)
5. Vedtak nr. 2/2018 fattet av EU-CTCs Felleskomite av 4. desember 2018 om endring av konvensjonen om en felles transitteringsprosedyre [2018/1988] (EUT L 317 av 14.12.2018, s. 48). [↑](#footnote-ref-5)
6. EUT L 29, 31.1.2020, s. 7. [↑](#footnote-ref-6)
7. Europaparlaments- og rådsforordning (EF) nr. 471/2009 av 6. mai 2009 om samfunnsstatistikk over utenrikshandel med tredjeland og om opphevelse av rådsforordning (EF) nr. 1172/95 (EUT L 152, 16.6.2009, s. 23) [↑](#footnote-ref-7)
8. Kommisjonens gjennomføringsforordning (EU) 2020/1470 av 12. oktober 2020 om nomenklatur for land og territorier for europeisk statistikk over internasjonal handel med varer og om geografisk fordeling av annen forretningsstatistikk (EUT L 334, 13.10.2020, s. 2). [↑](#footnote-ref-8)
9. Vedtak nr. 1/2019 av EU-CTCs Felleskomite nedsatt ved Konvensjonen av 20. mai 1987 om en felles transitteringsprosedyre av 4. desember 2019 ved endring av den konvensjonen [2020/487] (EUT L 103 av 3.4.2020, s. 47 [↑](#footnote-ref-9)